CELEX: 62019TA0087
Language: fi
Date: 2020-10-05 00:00:00
Title: Asia T-87/19: Unionin yleisen tuomioistuimen tuomio 5.10.2020 – Broughton v. Eurojust (Henkilöstö – Väliaikaiset toimihenkilöt – Ikälisien kertymisen keskeyttäminen kuuden kuukauden ajaksi – Palkkaluokan ylempään palkkaluokkaan tehdyn uudelleen määrittelemisen peruuttaminen – Kyky työskennellä kolmannella kielellä – Hallinnollinen tutkimus – Luottamusvelvollisuus – Puolueettomuus – Oikeus puolustukseen – Menettelyllinen yhdenvertaisuus – Perusteluvelvollisuus – Henkilöstösääntöjen 11 ja 12 artikla)

7.12.2020   
            
            
               FI
            
            
               Euroopan unionin virallinen lehti
            
            
               C 423/35
            
         
      Unionin yleisen tuomioistuimen tuomio 5.10.2020 – Broughton v. Eurojust
      (Asia T-87/19) (1)
      
      (Henkilöstö - Väliaikaiset toimihenkilöt - Ikälisien kertymisen keskeyttäminen kuuden kuukauden ajaksi - Palkkaluokan ylempään palkkaluokkaan tehdyn uudelleen määrittelemisen peruuttaminen - Kyky työskennellä kolmannella kielellä - Hallinnollinen tutkimus - Luottamusvelvollisuus - Puolueettomuus - Oikeus puolustukseen - Menettelyllinen yhdenvertaisuus - Perusteluvelvollisuus - Henkilöstösääntöjen 11 ja 12 artikla)
      (2020/C 423/51)
      Oikeudenkäyntikieli: hollanti
      
         Asianosaiset
      
      
         Kantaja: Jon Broughton (Rotterdam, Alankomaat) (edustaja: asianajaja D. Coppens)
      
         Vastaaja: Euroopan unionin rikosoikeudellisen yhteistyön virasto (Eurojust) (asiamiehet: J. Jooma ja A. Terstegen-Verhaag, avustajinaan asianajajat D. Waelbroeck ja A. Duron)
      
         Oikeudenkäynnin kohde
      
      SEUT 270 artiklaan perustuva vaatimus, jossa vaaditaan ensinnäkin 4.5.2018 tehtyjen niiden päätösten kumoamista, joilla Eurojust on keskeyttänyt kantajan ikälisien kertymisen kuuden kuukauden ajaksi, katsonut, että ranskan kieli oli kantajan kolmas kieli, peruuttanut vuonna 2012 tehdyn kantajan palkkaluokan uudelleen määrittelemisen palkkaluokkiin AD 9 ja AD 10 ja perinyt takaisin tämän uudelleen määrittelyn perusteella maksetut summat kyseisestä vuodesta alkaen, toiseksi sitä, että ranskan kieli katsotaan kantajan toiseksi ja hollannin kieli kantajan kolmanneksi kieleksi, kolmanneksi sitä, että kantajalle palkkaluokan uudelleen määrittelyn perusteella maksettujen summien takaisinperintä todetaan laittomaksi ja että Eurojustin takaisin perimät summat palautetaan kantajalle, ja neljänneksi sitä, Eurojust velvoitetaan palauttamaan kantajan oikeudellinen tilanne sellaiseksi kuin se oli aiemmin.
      
         Tuomiolauselma
      
      
                  1)
               
               
                  Kanne hylätään.
               
            
                  2)
               
               
                  Jon Broughton vastaa omista oikeudenkäyntikuluistaan, ja hänet velvoitetaan korvaamaan Euroopan unionin rikosoikeudellisen yhteistyön viraston (Eurojust) oikeudenkäyntikulut.
               
            
         (1)  EUVL C 139, 15.4.2019.